Document ID: 32008D0412

DEN UDENRIGS- OG SIKKERHEDSPOLITISKE KOMITÉS AFGØRELSE TCHAD/3/2008
af 28. maj 2008
om ændring af afgørelse TCHAD/1/2008 truffet af Den Udenrigs- og Sikkerhedspolitiske Komité om accept af bidrag fra tredjelande til Den Europæiske Unions militæroperation i Republikken Tchad og Den Centralafrikanske Republik og af Den Udenrigs- og Sikkerhedspolitiske Komités afgørelse TCHAD/2/2008 om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik
(2008/412/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 25, stk. 3,
under henvisning til Rådets fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (1) (operation EUFOR Tchad/RCA), særlig artikel 10, stk. 2,
under henvisning til afgørelse TCHAD/1/2008 truffet af Den Udenrigs- og Sikkerhedspolitiske Komité den 13. februar 2008 om accept af bidrag fra tredjelande til Den Europæiske Unions militæroperation i Republikken Tchad og Den Centralafrikanske Republik (2) og Den Udenrigs- og Sikkerhedspolitiske Komités afgørelse TCHAD/2/2008 om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik (3), og
ud fra følgende betragtninger:
(1)
På baggrund af henstillingerne fra EU’s øverstbefalende for operationen og Den Europæiske Unions Militærkomité vedrørende Den Russiske Føderations bidrag bør bidraget fra Den Russiske Føderation accepteres.
(2)
I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af de af Den Europæiske Unions afgørelser og aktioner, som har indvirkning på forsvarsområdet -
TRUFFET FØLGENDE AFGØRELSE:
Artikel 1
Artikel 1 i afgørelse TCHAD/1/2008 truffet af Den Udenrigs- og Sikkerhedspolitiske Komité den 13. februar 2008 affattes således:
»Artikel 1
Bidrag fra tredjelande
På baggrund af styrkeopbygningskonferencerne og yderligere konsultationer accepteres bidragene fra Republikken Albanien og Den Russiske Føderation til EU’s militæroperation i Republikken Tchad og Den Centralafrikanske Republik.«
Artikel 2
Bilaget til Den Udenrigs- og Sikkerhedspolitiske Komités afgørelse TCHAD/2/2008 af 18. marts 2008 affattes således:
»BILAG
Liste over de i artikel 2, stk. 1, omhandlede tredjelande
-
Republikken Albanien
-
Den Russiske Føderation«.
Artikel 3
Ikrafttræden
Denne afgørelse træder i kraft på dagen for vedtagelsen.
Udfærdiget i Bruxelles, den 28. maj 2008.

Labels: 18
15
5